Potenza

Potenza (Italian: [poˈtɛntsa] ( listen), Neapolitan: Putènza, Potentino dialect: Putenz) is a ceety an comune in the Soothren Italian region o Basilicata (umwhile Lucania). It is the caipital o the province o Potenza an the Basilicata region. The ceety is the heichest regional caipital an ane o the heichest provincial caipitals in Italy, owerleukin the valley o the Basento river in the Apennine Muntains o Lucania, east o Salerno. Its territory is boondit bi the comuni o Anzi, Avigliano, Brindisi Montagna, Picerno, Pietragalla, Pignola, Ruoti, Tito, an Vaglio Basilicata. History Auncient times The first dounset o Potentia wis probably locatit at a lawer elevation than at present, some 10 kilometre (6 mile) sooth o the day's Potenza. The Lucani o Potenza sidit against Roum's enemies durin the latter's wars against the Samnites an the Bruttii. Subjugatit durin the 4t century BC (later gainin the status o municipium), the Potentini rebelled efter the Roman defeat at Cannae in 216 BC. Housomeivver, the Battle o the Metaurus markit the end o ony Carthaginian aspirations in Italy, an Potentia wis reconquered bi the Romans an reducit tae the status o militar colony. Middle Ages In the 6t century, the ceety passed tae the Lombard Duchy o Benevento. Incursions bi Saracens raiders menacit the ceety till the Norman conquest o soothren Italy secured the aurie. In the 12t century, Potenza became an episcopal see. In 1137, the ceety hostit Pape Innocent II an Emperor Lothair II durin their failed attempt tae conquer the Norman kinrick. In 1148 or 1149 in Potenza, Roger II o Sicily hostit king Louis VII o Fraunce, whom the Norman fleet haed freed frae the Saracens. Efter pillagin bi Emperor Frederick II, the ceety remained lyal tae the Hohenstaufen: as a result, it wis amaist totally destroyed bi Charles I when the Angevin laird conquered the Kinrick o Sicily. On 18 Dizember 18, 1273, a yirdquauk further devastatit the ceety. Modren age In the follaein years, the ceety wis awned bi various feudal faimilies. Potenza wis the steid o riots against Spaingie domination, an in 1694 it wis amaist completely destroyed bi anither yirdquauk. Wi the declaration o the Neapolitan Republic in 1799, Potenza wis ane o the first ceeties tae rebel against the king. Efter temporar Bourbon repression, the ceety wis conquered bi the French airmy in 1806, an declared the caipital o Basilicata. King Joachim Murat impruivit the ceety's livin condeetions an admeenistration, an some urban impruivements wur introducit for the visit o Ferdinand II in 1846. A revolt breuk oot in 1848 an wis again put doun bi Bourbon forces, an a third devastatin yirdquauk follaeed in 1857. Potenza rebelled for the last time in 1860, afore Garibaldi's revolutionar airmy brocht aboot the unification o Italy. In September 1943, the ceety suffered hivy Allied bombin. In 1980, anither strang yirdquauk struck Potenza. Freemit airtins Offeecial wabsteid Page at Comuni Italiani Battle of Potenza at canadiansoldiers.com Music State Conservatory "Carlo Gesualdo da Venosa"